cyanic-selkie/wikianc huggingface dataset:
Μάλτα
Πληθυσμός
Η νομοθεσία της Μάλτας αναγνωρίζει τόσο τον πολιτικό όσο και τον θρησκευτικό γάμο. Η ακύρωση γάμου από τα θρησκευτικά και τα πολιτικά δικαστήρια δεν σχετίζονται και τη μία ακύρωση δεν εξυπακούεται ότι θα ακολουθήσει και η άλλη. Δεν υπάρχει νομοθεσία για το διαζύγιο και η άμβλωση εντός της επικράτειας της Μάλτας είναι παράνομη. Ο γάμος επιτρέπεται σε άτομα που έχουν κλείσει τα 16 τους χρόνια.
Γλώσσες
Η εθνική γλώσσα της Μάλτας είναι τα μαλτέζικα. Το μαλτέζικο αλφάβητο βασίζεται στο λατινικό, αλλά χρησιμοποιεί διακριτικά σε κάποια γράμματα: το ż (το οποίο υπάρχει και στο πολωνικό αλφάβητο) και τα ċ, ġ, għ, ħ και ie, τα οποία υπάρχουν μόνο στα μαλτέζικα. Επίσημες γλώσσες είναι τα μαλτέζικα και τα αγγλικά. Τα ιταλικά, τα γαλλικά και τα γερμανικά είναι επίσης διαδεδομένα και διδάσκονται στη δευτεροβάθμια εκπαίδευση (κυρίως τα ιταλικά).
Θρησκεία
Το σύνταγμα της Μάλτας προνοεί για θρησκευτική ελευθερία, αλλά καθιερώνει τον ρωμαιοκαθολικισμό ως επίσημη θρησκεία του κράτους. Ο οργανισμός Freedom House και το World Factbook της CIA αναφέρουν ότι το 99% του πληθυσμού είναι καθολικοί, κάτι που καθιστά τη Μάλτα μια από τις πλέον καθολικές χώρες στον κόσμο. Παρ' όλα αυτά, σύμφωνα με σχετική έρευνα που διεξήχθηκε εκ μέρους της Εκκλησίας της Μάλτας, μόνο το 52,6% του πληθυσμού πηγαίνει τακτικά εκκλησία. Επίσης, υπάρχουν 591 Μάρτυρες του Ιεχωβά και 168 Μορμόνοι της Εκκλησίας του Ιησού Χριστού των Αγίων των Τελευταίων Ημερών. Επιπλέον, σε δημοψήφισμα στις 28 Μαΐου 2011 οι πολίτες υπερψήφισαν τη νομιμοποίηση του διαζύγιου, με ποσοστό 52,67% υπέρ έναντι 46,4% κατά, παρά την αντίθετη γνώμη της κυβέρνησης και της εκκλησίας.
Μετανάστευση
Οι νόμοι της Μάλτας για τη μετανάστευση κατά κανόνα ακολουθούν την ευρωπαϊκή νομοθεσία. Έτσι, οι πολίτες των χωρών της Ευρωπαϊκής Ένωσης δεν χρειάζονται ούτε βίζα ούτε διαβατήριο για να εισέλθουν στη χώρα (μια ταυτότητα ή ένα ληγμένο διαβατήριο αρκεί). Οι πολίτες πολλών άλλων χωρών επίσης δεν χρειάζονται βίζα και ένα ισχύον διαβατήριο αρκεί για να μείνουν στη χώρα μέχρι τρεις μήνες. Για τις υπόλοιπες υπηκοότητες, η βίζα ισχύει για ένα μήνα. Οι μετανάστες οφείλουν να κάνουν αίτηση για άδεια εργασίας. Αυτή η παρέκκλιση από την κοινοτική νομοθεσία έγινε πριν από την ένταξη της Μάλτας στην ΕΕ για να προστατέψει τη μαλτέζικη αγορά εργασίας, η οποία έχει αρχίσει να φτάνει σε κορεσμό. Στην πράξη, σε όλους τους υπηκόους των χωρών της ΕΕ δίδεται άδεια εργασίας και αυτή η πρόνοια υπάρχει περισσότερο για παρακολούθηση της αγοράς εργασίας, σε περίπτωση που χρειαστεί κάποια επέμβαση.
Η εισροή μεταναστών στη Μάλτα, βάσει στοιχείων του 2002 και του 2004, ήταν 1.913 άτομα τον χρόνο. Τα τελευταία δέκα χρόνια στη Μάλτα επέστρεψαν κάθε χρόνο 425 δικοί της μετανάστες.
Κατά το 2005 μπήκαν στη Μάλτα παράνομα συνολικά 1.800 μετανάστες. Μέσα στο πρώτο εξάμηνο του 2006 έφτασαν στη Μάλτα 967 παράνομοι μετανάστες, σχεδόν διπλάσιοι των 473 που είχαν φτάσει την αντίστοιχη περίοδο του 2005. Ο κύριος παράγοντας που συμβάλλει στο φαινόμενο αυτό είναι η τεράστια θαλάσσια έκταση που περιβάλλει τη Μάλτα, η οποία είναι πολύ δύσκολο να επιτηρηθεί.
Πρόσφατα το πρόβλημα της παράνομης μετανάστευσης αυξήθηκε, με αντίκτυπο στη λειτουργία των υπηρεσιών υγείας, εργασίας, κοινωνικών υπηρεσιών, της εσωτερικής ασφάλειας και δημόσιας τάξης, και της αγοράς εργασίας. Οι δαπάνες για την κράτηση όσων εισέρχονται στη χώρα παράνομα ήταν, κατά το πρώτο εξάμηνο του 2006, 320.423 Μαλτέζικες Λίρες (€746,385).
Το 2005 η Μάλτα ζήτησε βοήθεια από την ΕΕ σχετικά με την αποδοχή παράνομων μεταναστών, τον επαναπατρισμό όσων δεν πήραν άσυλο, τη μετεγκατάσταση προσφύγων σε άλλες χώρες της ΕΕ, και την ασφάλεια των ακτών. Τον Δεκέμβριο του 2005 το Ευρωπαϊκό Συμβούλιο υιοθέτησε τη Συνολική προσέγγιση στο θέμα της μετανάστευσης: μέτρα προτεραιότητας, με έμφαση την Αφρική και τη Μεσόγειο, όμως τα μέτρα λήφθηκαν μόνο στη δυτική Μεσόγειο, πράγμα που κατέστησε την κεντρική Μεσόγειο πιο σημαντική δίοδο έλευσης παράνομων μεταναστών. Πολιτική ένταση προκλήθηκε από την αδράνεια της ΕΕ να ανταποκριθεί στο πρόβλημα της Μάλτας: κράτη-μέλη που είχαν υπογράψει τη Συμφωνία του Κοτονού συνέχισαν να μην εκπληρώνουν τις υποχρεώσεις τους και χώρες της ανατολικής Αφρικής, από όπου προέρχεται η περισσότερη παράνομη μετανάστευση προς την κεντρική Μεσόγειο, αποκλείστηκαν από το Ευρω-Αφρικανικό Συνέδριο για τη Μετανάστευση και την Ανάπτυξη που έγινε στην Τρίπολη στις 10-11 Ιουλίου 2006.
Εκπαίδευση
Η εκπαίδευση είναι υποχρεωτική για τις ηλικίες από 5 μέχρι 16. Παρόλο που το κράτος παρέχει δωρεάν εκπαίδευση, υπάρχουν διάφορα σχολεία στη Μάλτα και το Γκόζο που ανήκουν είτε στην εκκλησία είτε στον ιδιωτικό τομέα. Το μεγαλύτερο μέρος των μισθών των δασκάλων στα σχολεία που ανήκουν στην εκκλησία πληρώνεται από το κράτος. Η εκπαίδευση στη Μάλτα βασίζεται στο βρετανικό μοντέλο.
Η εκπαίδευση μέχρι την ηλικία των 5 (νηπιαγωγείο) δεν είναι υποχρεωτική. Η υποχρεωτική εκπαίδευση ξεκινά στην ηλικία των 6 με την κατώτερη εκπαίδευση, η οποία διαρκεί 6 χρόνια. Μετά από εξετάσεις, οι μαθητές ξεκινούν τη δευτεροβάθμια εκπαίδευση, η οποία είναι υποχρεωτική για τις πέντε πρώτες τάξεις. Αφού ολοκληρώσουν τον υποχρεωτικό κύκλο της δευτεροβάθμιας εκπαίδευσης, οι μαθητές μπορούν είτε να εισαχθούν σε κάποιο κολέγιο επαγγελματικής κατάρτισης είτε να κάνουν τις προαιρετικές 6η και 7η τάξη, οι οποίες τους προετοιμάζουν για τις εξετάσεις εισαγωγής σε πανεπιστήμιο. Οι μαθητές μπορούν επίσης να επιλέξουν να παρακολουθήσουν ιδιωτικά ινστιτούτα που οδηγούν στην απόκτηση διπλώματος ή πτυχίου από οργανισμό στο εξωτερικό.
Η τριτοβάθμια εκπαίδευση σε επίπεδο διπλώματος, πτυχίου και μεταπτυχιακού παρέχεται ως επί το πλείστον από το Πανεπιστήμιο της Μάλτας, το οποίο είναι διεθνώς αναγνωρισμένο. Αναγνωρίζονται επίσης μερικά ιδιωτικά εκπαιδευτικά ιδρύματα. Η πλήρης φοίτηση (full-time) για τους υπηκόους της Μάλτας είναι δωρεάν, ενώ η μερική φοίτηση (part-time) δεν είναι.
Το ποσοστό αλφαβητισμού είναι 92,8%.
Μεταφορές
Η οδήγηση γίνεται στα αριστερά της κυκλοφορίας (με δεξιά το τιμόνι). Για τις μετακινήσεις χρησιμοποιούνται κατά κύριο λόγο τα λεωφορεία. Ο εθνικός αερομεταφορέας είναι η Air Malta, με έδρα το διεθνές αεροδρόμιο της χώρας. Ιδιοκτήτες της είναι η κυβέρνηση της Μάλτας (98%) και ιδιώτες επενδυτές (2%). Η Air Malta απασχολεί 1.547 εργαζομένους.
Κουζίνα
Σήμερα η μαλτέζικη κουζίνα εξακολουθεί να είναι δημοφιλής σε σπίτια και εστιατόρια της Μάλτας, αλλά σίγουρα όχι και η πλέον διαδεδομένη. Είναι περισσότερο μια παραδοσιακή κουζίνα που έχει γίνει μέρος των ευρύτερων γαστρονομικών συνηθειών των Μαλτέζων, οι οποίοι έχουν μεσογειακή κουζίνα με έντονες ιταλικές επιδράσεις.
Η μουσική της Μάλτας
Παρόλο που η σημερινή μουσική της Μάλτας είναι κυρίως δυτική, η παραδοσιακή μαλτέζικη μουσική περιλαμβάνει το «għana» (προφ. άανα). Στο άανα δύο ή τρία άτομα, υπό τον ήχο μιας κιθάρας, αυτοσχεδιάζουν στίχους τραγουδιστά και έρχονται σε κάποιου είδους συζήτηση-αντιπαράθεση. Αυτό έχει ως στόχο να δημιουργήσει μια φιλική και αστεία ατμόσφαιρα, και παίρνει χρόνια μέχρι να μάθει κάποιος καλά την τέχνη αυτού του αυτοσχεδιασμού. Αξιοσημείωτο είναι το γεγονός ότι η μελωδία του αυτοσχεδιασμού τραγουδιέται σε αραβική κλίμακα, ενώ το όργανο παίζει σε κλίμακα ευρωπαϊκής μουσικής.
Η παραδοσιακή μαλτέζικη μουσική χρησιμοποιεί πολύ την κιθάρα και το ντέφι. Η οργανική μουσική λέγεται ντακάκα. Οι ορχήστρες πνευστών, με έντονες ισπανικές και ιταλικές επιδράσεις, είναι επίσης δημοφιλείς στα ετήσια πανηγύρια που γίνονται σε πόλεις και χωριά.
Εξωτερικοί σύνδεσμοι
Κατηγορία:Ευρωπαϊκά κράτη Κατηγορία:Νησιωτικές χώρες Κατηγορία:Νησιά της Μεσογείου Κατηγορία:Χώρες μέλη της Κοινοπολιτείας των Εθνών Κατηγορία:Μεσογειακά κράτη Κατηγορία:Κράτη μέλη της Ευρωπαϊκής Ένωσης
Ιδρισίδες
Οι Ιδρισίδες (αραβικά: الأدارسة, al-Idārisah) ήταν σιιτική δυναστεία του Μαρόκου, που κυβέρνησε από το 788 ως το 974 μ.Χ., σχεδόν διακόσια χρόνια. Πήρε το όνομά της από τον ιδρυτή της, Ιντρίς Α΄, δισέγγονο του Χασάν ιμπν Αλί, ιστορική μορφή του Ισλάμ. Οι Ιδρισίδες θεωρούνται παραδοσιακά ως οι ιδρυτές του κράτους του Μαρόκου.
Εξωτερικοί σύνδεσμοι
Κατηγορία:Βασιλείς του Μαρόκου Κατηγορία:Ιστορία του Μαρόκου Κατηγορία:Πρώην κράτη της Αφρικής Κατηγορία:Πρώην μοναρχίες της Αφρικής
Λιτλ Αμπάκο
Το Λιτλ Αμπάκο (Αγγλικά: Little Abaco Island) είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Με έκταση 559 τ.χλμ. είναι το έκτο μεγαλύτερο νησί των Μπαχαμών, μετά το Βόρειο Άντρος, το Γκρέιτ Ινάγκουα, το Νότιο Άντρος, το Γκραντ Μπαχάμα και το Γκρέιτ Αμπάκο.
Λιτλ Αμπακο
Κωνσταντίνος Νικολόπουλος (δήμαρχος)
Ο Κωνσταντίνος Νικολόπουλος (2 Αυγούστου 1890 - 5 Ιανουαρίου 1972), του Σταύρου, ήταν αθλητής της ξιφασκίας, δικηγόρος και Δήμαρχος Αθηναίων στις αρχές της δεκαετίας του '50.
Βιογραφία
Γεννήθηκε στην Αθήνα, στις 2 Αυγούστου 1890.
Σπούδασε νομικά στο Πανεπιστήμιο των Αθηνών και στην ελληνική πρωτεύουσα άσκησε τη δικηγορία. Στα νεανικά του χρόνια ασχολήθηκε με την ξιφασκία και εκπροσώπησε την Ελλάδα στους Ολυμπιακούς Αγώνες του 1924 και του 1932.
Στην κυβέρνηση Δεμερτζή ήταν υφυπουργός Συγκοινωνίας από τις 14 Μαρτίου 1936 ως τις 12 Δεκεμβρίου 1938 (στην κυβέρνηση του Μεταξά).
Εξελέγη δημοτικός σύμβουλος Αθηνών και όταν πέθανε ο δήμαρχος Κώστας Κοτζιάς (Δεκέμβριος 1951) ο Νικολόπουλος υπηρέτησε για το υπόλοιπο της θητείας του ως το 1954. Ήταν ξανά για λίγες ημέρες δήμαρχος, πριν πεθάνει ο Κοτζιάς, τον Ιούλιο του 1951.
Πέθανε το 1972.
Παραπομπές
Κατηγορία:Δήμαρχοι Αθηναίων Κατηγορία:Έλληνες αθλητές της ξιφασκίας Κατηγορία:Έλληνες υφυπουργοί Συγκοινωνιών
Τρίπτυχο Αρμπαβίλ
δεξιά|μικρογραφία|250x250εσ|Μεσαίο φύλλο, επάνω πλαίσιο: [[Δέηση (εικονογραφία)|σκηνή Δέησης: με τον Χριστό, τη Θεοτόκο και τον Άγ. Ιωάννη τον Βαπτιστή.]] μικρογραφία|250x250εσ|Όλη η εμπρόσθια όψη (recto), διαστ. 28 x 24 εκ.
Το Τρίπτυχο Harbaville είναι ένα βυζαντινό ελεφαντοστέινο τρίπτυχο των μέσων του 10ου αι. με μία παράσταση Δέησης και άλλων αγίων, που σήμερα βρίσκεται στο Λούβρο. Σε ορισμένες μορφές διακρίνονται ίχνη χρώματος. Θεωρείται ως το πιο ποιοτικό και καλύτερα διατηρημένο του "συνόλου του Ρωμανού Δ΄" από ένα εργαστήριο της Κωνσταντινούπολης, πιθανώς στενά συνδεδεμένο με την Αυτοκρατορική Αυλή.
Το σύνολο πήρε το όνομά του από την πλάκα από ελεφαντόδοντο με τον Ρωμανό Δ΄ Διογένη και την Ευδοκία Μακρεμβολίτισσα, που βρίσκεται στο Δωμάτιο των Μεταλλίων (Cabinet des Médailles) της Εθνικής Βιβλιοθήκης της Γαλλίας (Bibliothèque nationale de France) στο Παρίσι, όπου ο Χριστός στέφει έναν Αυτοκράτορα, που ονομάζεται Ρωμανός και τη σύζυγό του Ευδοκία. Θεωρείται ότι είναι ο Ρωμανός Δ', που στέφθηκε το 1068 (ή ίσως ο Ρωμανός Β΄, που στέφθηκε το 1068). Σχετικά έργα βρίσκονται στη Ρώμη, το Βατικανό και τη Μόσχα, με το τελευταίο να έχει μία άλλη στέψη, που πιθανότατα χρονολογείται στο 944.
Από τα αντικείμενα του "συνόλου του Ρωμανού Δ΄" το Τρίπτυχο Harbaville θεωρείται "μακράν το καλύτερο, διότι δείχνει μία αισθητική τελειότητα και λεπτή εργασία, που απουσιάζει από τα άλλα. Όλα έχουν τη στιλβωμένη, κομψή τεχνική την τυπική στη σχολή της Αυλής." Έχουν επίσης εντοπιστεί και άλλες ομάδες ελεφαντοστέινων αντικειμένων, που πιθανώς αντιπροσωπεύουν την παραγωγή διαφορετικών εργαστηρίων, ίσως επίσης απασχολούμενα από από την Αυλή, αλλά γενικά χαμηλότερης ποιότητας ή μικρότερης επιτήδευσης. Δεδομένου ότι έχει διασωθεί πολύ μεγαλύτερος αριθμός ελεφαντόδοντων παρά πινάκων ζωγραφικής της περιόδου, είναι πολύ σημαντικά για την ιστορία της τέχνης των Μακεδόνων.
Όλες οι πλευρές του τρίπτυχου είναι πλήρως ανάγλυφες, με περισσότερους αγίους στο εξωτερικό μέρος των πλαϊνών φύλλων και ένα περίτεχνο διακοσμητικό σχέδιο (σταυρό) στο πίσω μέρος του κεντρικού φύλλου. Οι στρατιωτικοί άγιοι κρατούν ξίφος και δόρυ, οι μάρτυρες σταυρό, οι ευαγγελιστές και ο Παύλος κρατούν βιβλίο (Ευαγγέλιο ή τις Πράξεις), ενώ οι απόστολοι που έγραψαν επιστολές κρατούν περγαμηνή.
Η πρώιμη ιστορία του ελεφαντόδοντου δεν καταγράφεται. Το όνομά του προέρχεται από τον πρώτο γνωστό ιδιοκτήτη του, τον παλαιοπώλη Louis-François Harbaville (1791-1866), ο οποίος το κληρονόμησε από τους συγγενείς της συζύγου του, την οικογένεια Μπενύ ντε Πομμερά από το Αράς. Αγοράστηκε για το Λούβρο το 1891 από τους εγγονούς και κληρονόμους τού L.-Fr. Harbaville.
Πινακοθήκη
Κατηγορία:Βυζαντινά ελεφαντοστέινα Κατηγορία:Βυζαντινές αρχαιότητες στο Λούβρο Κατηγορία:Τρίπτυχα
Σαράι
μικρογραφία|Σαράι
Το σαράι είναι πολυτελές κτήριο ή παλάτι που έχει χτιστεί για κάποιον πασά, βεζίρη, σουλτάνο, στρατιωτικό ή μπέη. Εξωτερικά είναι όμορφο οικοδόμημα σαν ένα μεγάλο νεοκλασικό. Το Σαράι είναι ένα ιστορικό νεοκλασικό κτήριο που βρίσκεται στη κωμόπολη Ρέσεν ή Ρέσνα στην νοτιοδυτική Bόρεια Μακεδονία που χτίστηκε από τον Αχμέτ Νιγιαζί Μπέη. Η λέξη σαράι προέρχεται από την τουρκική λέξη saray που σημαίνει μεγάλο κάστρο, παλάτι. Πολλά σαράγια χρονολογούνται από το 1600. Πολλοί Οθωμανοί πασάδες είχαν χτίσει πολλά λαμπερά σαράγια, όπως ο Αλή πασάς των Ιωαννίνων. Στα Ιωάννινα υπάρχει ένα μεγάλο σαράι που κατοικούσε κάποτε ο Αλή πασάς. Ως όρος έχει συνώνυμα τα σαράγι, σεράγι ή σεράι.
Κατηγορία:Κτίρια και κατασκευές
Η σπασμένη τζαμαρία
«Η σπασμένη τζαμαρία» είναι μία από τις «οικονομικές σοφιστείες» που περιέγραψε ο οικονομολόγος Φρεντερίκ Μπαστιά στο δοκίμιό του «Αυτό που βλέπουμε και αυτό που δεν βλέπουμε» (Ce qu'on voit et ce qu'on ne voit pas) το οποίο εκδόθηκε το 1850, προκειμένου να διαλύσει την ψευδαίσθηση ότι μέσα από την καταστροφή υλικών αγαθών θα μπορούσε να ευνοηθεί η οικονομική δραστηριότητα, και να διευκρινίσει την έννοια του κόστους ευκαιρίας, συγκεκριμένα τη σημασία του κρυφού κόστους οποιασδήποτε οικονομικής απόφασης.
Παρουσίαση
«Η σπασμένη τζαμαρία» είναι ο τίτλος του πρώτου κεφαλαίου του έργου «Αυτό που βλέπουμε και αυτό που δεν βλέπουμε». Ο Μπαστιά ξεκινάει από μια ιστορία που αφηγείται, του γιου του «Ζακ Μπονόμ», ο οποίος σπάει ένα τζάμι, και την αντίδραση των θεατών: «Ουδέν κακόν αμιγές καλού. Από τέτοια ατυχήματα προχωράει η βιομηχανία. Όλοι πρέπει να ζήσουν. Τι θα απογίνονταν οι τζαμάδες, αν δεν σπάγαμε ποτέ τζάμια;» Ο Μπαστιά αναγνωρίζει πως το κόστος επισκευής του παράθυρου (6 φράγκα της εποχής) οφελεί άμεσα τη βιομηχανία τζαμάδων («αυτό που βλέπουμε») αλλά αντιτίθεται στο συμπέρασμα ότι απ'αυτό προκύπτει κέρδος για τη βιομηχανία συνολικά, καθώς αυτό αγνοεί τις άλλες χρήσεις που μπορούσαν να προκύψουν από αυτά τα 6 φράγκα («αυτό που δεν βλέπουμε»). Επιπλέον, εάν το παράθυρο δεν είχε σπάσει, ο Ζακ Μπονόμ θα μπορούσε να αφιερώσει τα ίδια χρήματα στην αγορά ενός ζευγαριού παπουτσιών, και «θα είχε ταυτοχρόνως στην κατοχή του ένα ζευγάρι υποδημάτων και ένα παράθυρο».
Καταλήγει λοιπόν στο συμπέρασμα πως «η κοινωνία χάνει την άξια των αντικειμένων που έχουν χαλαστεί άσκοπα», κάτι που συνοψίζει ως εξής: «η καταστροφή δεν είναι κέρδος».
Ορισμένοι βλέπουν στην σοφιστεία αυτή μια έμμεση κριτική των «κλασικών» οικονομικών δεικτών (το ΑΕΠ και η προστιθέμενη αξία) εις βάρος της κληρονομιάς, και άλλοι μάλιστα διακρίνουν μια κριτική προς την προσχεδιασμένη παλαίωση.
Έκταση
Για τον Μάικλ Μπέρεντ (Michael C. Behrent) και την αμερικανική δεξιά, η κριτική του Μπαστιά περιλαμβάνει μια θέση επιστημολογική, κατα την οποία η πλάνη του σπασμένου παραθύρου που ο Μπαστιά κατήγγειλε, αποκαλύπτει μια αντίληψη για την οικονομία επηρεασμένη απο τον σολιψισμό: για όποιον την συμμερίζεται, η πραγματικότητα είναι περιορισμένη σε ό,τι ο ίδιος αντιλαμβάνεται. Αγνοεί συστηματικά αυτό που ο ίδιος δεν βλέπει, προς χάριν αυτού που βλέπει: μία αντίληψη σολιψιστική, η οποία προσδίδει επιπλέον ώθηση στον παρεμβατισμό του κράτους. Πράγματι, το κράτος αποστραγγίζει τα έσοδα της κοινωνίας, που έχουν σκοπούς αλλότριους και αδιαφανείς, για να κατασκευάσει μεγάλα έργα και να δημιουργήσει θέσεις εργασίας ορατές από όλους.
Εφαρμογές
Αυτή η πλάνη εμπεριέχεται σε αρκετές διαδεδομένες σήμερα ιδέες, όπως για παράδειγμα στο ότι οι πόλεμοι θα ενισχύσουν την οικονομία ή στην έννοια της προγραμματισμένης απαξίωσης, οι οποίες παρουσιάζουν ορατή επίδραση στην κατανάλωση ή την εν γένει ανθρώπινη δραστηριότητα, αλλά όλη αυτή η προσπάθεια θα μπορούσε να είχε χρησιμοποιηθεί για κάτι άλλο από την αποκατάσταση του ό,τι έχει ήδη καταστραφεί.
Παραπομπές
Κατηγορία:Οικονομικές αντιλήψεις Κατηγορία:Φιλελεύθερα βιβλία Κατηγορία:Βιβλία οικονομικών
Αμφιθέα Ιωαννίνων
Η Αμφιθέα είναι χωριό και έδρα ομώνυμης τοπικής κοινότητας, της δημοτικής ενότητας (πρώην δήμου) Περάματος, του δήμου Ιωαννιτών, της περιφερειακής ενότητας (τέως νομού) Ιωαννίνων, στην περιφέρεια Ηπείρου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Δωδώνης του νομού Ιωαννίνων, στο γεωγραφικό διαμέρισμα Ηπείρου.
Πηγές
Κατηγορία:Χωριά του νομού Ιωαννίνων Κατηγορία:Δήμος Ιωαννιτών
Λεσβιακή ουτοπία
Η λεσβιακή ουτοπία αναφέρεται σε μία εννοιολογική κοινότητα δημιουργημένη και πλήρως απαρτισμένη μόνο από γυναίκες, οι οποίες σε καμία περίπτωση και με κανέναν τρόπο δεν είναι εξαρτημένες από τους άντρες. Η ιδέα μιας κοινωνίας μόνο από γυναίκες, προϋπήρχε ήδη και απαντάται στην ελληνική μυθολογία, στις ιστορίες περί των Αμαζόνων, οι οποίες ήταν ένα έθνος αποτελούμενο μόνο από γυναίκες πολεμιστές. Σε αυτόν τον μύθο, οι Αμαζόνες, καλούσαν μία φορά τον χρόνο τους Γαργαρείς, ώστε να αναπαραχθούν.
Παραπομπές
Κατηγορία:Λεσβιανισμός
Γιώργος Γιαννιάς (επαναστατικός)
Ο  Γιώργος Γιαννιάς (1795 - 27 Μαΐου 1821) ήταν αγωνιστής της Ελληνικής Επανάστασης του 1821.
Γεννήθηκε στην Προστοβίτσα (σήμερα Δροσιά), ένα ορεινό χωριό ευρισκόμενο στους πρόποδες του Ερυμάνθου, στην ιστορική περιοχή της Τριταίας στην Αχαΐα. Ήταν γιος του περιβόητου κλεφταρματολού Κωνσταντίνου Γιαννιά που έδρασε ως το 1805 όπου πιάστηκε και κρεμάστηκε από τους Τούρκους στην Πάτρα όταν ο Γιώργης Γιαννιάς ήταν σε ηλικία μόλις 12 ετών, έπειτα από την προδοσία του κουμπάρου του όπως μας το λέει και το δίστιχο δημοτικό "Κουμπάροι φάγανε τον Γιαννιά, κουμπάροι και τον Ζαχαριά".
Ο ιστορικός Σπυρίδων Τρικούπης στον πρώτο τόμο του συγγραφικού του έργου Ιστορία της Ελληνικής Επανάστασης, τον αναφέρει σαν Γιαννόπουλο που μάλλον ήταν και το πραγματικό επώνυμο της οικογένειας και μας λέει επίσης ότι ήταν ιδιαίτερα γνωστός για την τόλμη του. Η λαϊκή μούσα σε πολλά δημοτικά τραγούδια εξύμνησαν τον ηρωισμό του.
Προεπαναστατικά χρόνια
Πριν τον Αγώνα ο Γιαννιάς δρούσε ως κλεφταρματολός και είχε αναπτύξει κακές σχέσεις με τους Τουρκαλβανούς που είχαν ως προπύργιο τους το χωριό Λάλα της Ηλείας, όπως και ο πατέρας του. Το 1818 εντάχθηκε στη Φιλική Εταιρία, σύμφωνα με τα αρχεία της τσαρικής αστυνομίας.
Επανάσταση του ’21
Κατά την έναρξη της Ελληνικής Επανάστασης του 1821, ο Γιαννιάς μπήκε από τους πρώτους στον Αγώνα με δικό του μικρό στρατιωτικό σώμα περίπου 100 ανδρών (εκατόνταρχος) οι οποίοι κατάγονταν από χωριά της περιοχής του νότιου και νοτιοδυτικού ορεινού όγκου του Ερυμάνθου στα σύνορα Αχαΐας-Ηλείας και στρατοπέδευσε στην περιοχή του Αντρωνίου στην Φολόη.
Η Μάχη των Στενών του Κατσαρού και ο θάνατος του Γιαννιά
Στην ευρύτερη περιοχή που δρούσε ο Γιαννιάς είχαν γίνει πολλά περιστατικά με την έναρξη της Επανάστασης εναντίον των Λαλαίων και αυτοί αποφάσισαν να ξεκινήσουν επιδρομές ενάντια στους επαναστατημένους Έλληνες ώστε να να τρομοκρατήσουν τον τοπικό πληθυσμό, πρώτα προς τα δυτικά και το χωριό Λατζόι και αφού σκότωσαν τον Χαράλαμπο Βιλαέτη που είχε αναγνωριστεί ως αρχηγός της Επανάστασης στην Ηλεία, γύρισαν στο Λάλα και στράφηκαν προς τα βόρεια και τον Γιαννιά. Στο διάβα τους λεηλατούσαν και παίρναν λάφυρα από τα χωριά που περνούσαν.
Τα ξημερώματα της 27ης Μαΐου του 1821 στην τοποθεσία Τσάχλη έφτασαν 1.500 Τουρκαλβανοί όπου εκεί τους περίμενε ο Γιαννιάς με 100 περίπου άντρες του και μερικούς ακόμα οπλαρχηγούς με τα παλληκάρια τους, όλοι μαζί ήταν περίπου στο σύνολο 500. Η μάχη αν και άνιση ήταν ιδιαίτερα σκληρή. Λίγο πριν το μεσημέρι οι άντρες του Γιαννιά είχαν εξαντληθεί από την ολονύκτια κούραση και την δίψα και υποχώρησαν σταδιακά για λίγο προς τη θέση Πολίτσα αλλά ο Γιαννιάς είχε αντιληφθεί τον κίνδυνο της άτακτης υποχώρησης προς τα πλησίον υψώματα και βλέποντας ότι δεν έρχεται καμία βοήθεια και ενίσχυση αποφάσισε να υποχωρήσει προς την περιοχή στα στενά του Κατσαρού, που θα μπορούσαν επίσης να προμηθευτούν νερό. Οι Τούρκοι βλέποντας την πορεία του Γιαννιά ειδοποίησαν κάποιες δυνάμεις που ήταν στο Πανόπουλο να σπεύσουν στο σημείο που κατευθυνόταν και οι επιτιθέμενοι ταυτοχρόνως πλησίαζαν στον Γιαννιά. Ο Γιαννιάς με τα εναπομείναντα παλληκάρια του ανέβηκαν στο μικρό ύψωμα που βρίσκεται χτισμένο το εκκλησάκι του Αγίου Δημητρίου για να ταμπουρωθούν ενάντια στους αντιπάλους τους αλλά οι πολλαπλάσιοι Τούρκοι τους περικύκλωσαν και οι περισσότεροι συμπολεμιστές του διέσπασαν τον κλοιό με τα ξίφη και διέφυγαν, αφήνοντας τον Γιαννιά με οκτώ ή εννιά ή δώδεκα παλικάρια. Συνέχισε τον πόλεμο για αρκετή ώρα με πολλή ζέστη, παρόλο που οι Τούρκοι του πρότειναν δελεαστικούς όρους παράδοσης. Όταν τελείωσαν τα πολεμοφόδια έβγαλαν τα γιαταγάνια τους και πολέμησαν σώμα με σώμα μέχρι να πέσουν όλοι. Κατά το τέλος της μάχης οι Τούρκοι πιθανότατα του παλούκωσαν το κεφάλι όπως κάνανε και στον Βιλαέτη και το κουβάλησαν ως "λάφυρο" με τυμπανοκρουσίες και πανηγυρισμούς αποχωρώντας για το Λάλα. Η απώλειες που επέφεραν οι Έλληνες στους Τουρκαλαβανούς ωστόσο ήταν πολλές παρόλο την αριθμητική κατωτερότητα τους από την αρχή της μάχης.
Κοντά στην θέση που έγινε η μάχη, στον σημερινό οικισμό Χάνια Σπαρτουλιά της τοπικής κοινότητας Αντρωνίου και δίπλα από την Εθνική Οδό Πατρών-Τριπόλεως (111) έχει στηθεί από το 1998 με δαπάνη του Συλλόγου Τριταιίτων Πάτρας μνημείο προς τιμήν Γιώργη Γιαννιά και των συμπολεμιστών του που πολέμησαν και έπεσαν εκεί.
Εξωτερικοί σύνδεσμοι
Κατηγορία:Αγωνιστές του 1821
Α΄ κατηγορία ποδοσφαίρου ανδρών Κύπρου 2003-04
Η Α΄ κατηγορία ποδοσφαίρου ανδρών Κύπρου 2003-04 ήταν η 65η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 18η φορά στην ιστορία του.
Σύστημα διεξαγωγής
Στο πρωτάθλημα της Α΄ κατηγορίας 2003-04 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις τελευταίες ομάδες υποβιβάστηκαν στο πρωτάθλημα Β΄ κατηγορίας 2004-05.
Η πρωταθλήτρια ομάδα εξασφάλιζε τη συμμετοχή της στο ΟΥΕΦΑ Τσάμπιονς Λιγκ 2004-05. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 2004-2005.
Επιπρόσθετα, μία από τις ομάδες του πρωταθλήματος εξασφάλιζε το δικαίωμα συμμετοχής στο Κύπελλο Ιντερτότο ΟΥΕΦΑ 2004. Όσες ομάδες επιθυμούσαν δήλωναν το ενδιαφέρον τους, πριν την ολοκλήρωση του πρωταθλήματος, για συμμετοχή στη διοργάνωση. Όποια από τις ομάδες αυτές τερμάτιζε ψηλότερα στο βαθμολογικό πίνακα συμμετείχε στο Ιντερτότο (εφόσον δεν είχε εξασφαλίσει τη συμμετοχή της σε άλλη διοργάνωση της ΟΥΕΦΑ).
Σερζενόν
Οι κάτοικοί του είναι γνωστοί ως Σερζενοναί (γαλλικά: Sergenonais).
Α΄ κατηγορία ποδοσφαίρου ανδρών Κύπρου 2003-04
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 2002-03, στο πρωτάθλημα της περιόδου 2003-04 συμμετείχαν οι τρεις πρώτες ομάδες του πρωταθλήματος Β΄ κατηγορίας 2002-03 Αναγέννηση Δερύνειας, Δόξα Κατωκοπιάς και Ονήσιλος Σωτήρας. Στο πρωτάθλημα δεν συμμετείχαν η Νέα Σαλαμίνα, ο Άρης Λεμεσού και η Αλκή Λάρνακας που είχαν υποβιβαστεί στο πρωτάθλημα Β΄ κατηγορίας 2003-04.
Σερζενόν
Παραπομπές
Κατηγορία:Κοινότητες του Ζυρά
Α΄ κατηγορία ποδοσφαίρου ανδρών Κύπρου 2003-04
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Σημειώσεις: 1 Λόγω ακαταλληλότητας της δικής της έδρας (Στάδιο Κατωκοπιά) για διεξαγωγή αγώνων Α΄ κατηγορίας, η Δόξα χρησιμοποίησε ως έδρα το Μακάρειο Στάδιο. 2 Λόγω ακαταλληλότητας της δικής του έδρας (Κοινοτικό Στάδιο Σωτήρας) για διεξαγωγή αγώνων Α΄ κατηγορίας, ο Ονήσιλος χρησιμοποίησε ως έδρα το Στάδιο Τάσος Μάρκου.
Βαθμολογία
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Σαντζάκι του Μοριά
Το σαντζάκι του Μοριά (τουρκικά : Mora sancak) ήταν διοικητική διαίρεση της Οθωμανικής Αυτοκρατορίας στην Πελοπόννησο κατά την Α΄Τουρκοκρατία. Δημιουργήθηκε το 1461 και διατηρήθηκε έως το 1661 που προβιβάστηκε σε Βιλαέτι. Διοικητικά ανήκε στο Βιλαέτι της Ρωμυλίας κι εδαφικά περιελάμβανε όλη την Πελοπόννησο.
Όταν δημιουργήθηκε το 1461 το Σαντζάκι χωρίστηκε διοικητικά σε 17 ναχαγιέ. Αυτά ήταν : Βοστίτσα, Χλεμούτσι, Βούμερο, Κίρεβούκορ, Αρκαδιά (Κυπαρισσία), Λεοντάρι, Κόρινθος, Παλιά Πάτρα, Καλάβρυτα, Μιχαλού (Μουχλί), Μπεζενίκ (Βλαχέρνα), Χαλανδρίτσα, Σαντομίρι (Σανταμέρι), Γρεβενά, Άγιος Ηλίας, Γαρντίτσκο και του Μυστρά.
Τον 16ο αιώνα χωρίστηκε σε Καζάδες, ο Μιχαήλ Σακελλαρίου αναφέρει συγκρίνοντας με τα ενετικά τεριτόρια τους καζάδες (λανθασμένα τους αναφέρει Βιλαέτια) : Ναυπλίου, Άργους, Κορίνθου, Καλαβρύτων, Βοστίτσας, Πατρών, Γαστούνης, Φαναρίου, Αρκαδιάς, Ναβαρίνου, Κορώνης, Μεθώνης, Ανδρούσας, Καλαμάτας, Καρύταινας, Λεονταρίου, Τριπολιτσάς, Αγίου Πέτρου, Μονεμβασίας, Μυστρά, Ανατολικής Μάνης και Δυτικής Μάνης.
Πρωτεύουσα του Σαντζακίου ήταν αρχικά ο Μυστράς από το 1461 έως το 1540.
Πηγές
Κατηγορία:Σαντζάκια της Οθωμανικής Αυτοκρατορίας στην Ευρώπη Κατηγορία:Τουρκοκρατία στην Πελοπόννησο Κατηγορία:Οθωμανική διοικητική διαίρεση της Ελλάδας
Βασίλειος Μελεγκάνος
Ο Βασίλειος Μαλεγκάνος (1877-1905) ήταν Καστοριανός δάσκαλος που ασκούσε τα εκπαιδευτικά του καθήκοντα στο Κεφαλάρι Καστοριάς (τότε Σέτομα) γνώριμος του Στεφάνου Δραγούμη.
Η δολοφονία του
thumb|left|180px|Η σορός του Μελεγκάνου, σε φωτογραφία του [[Λεωνίδας Παπάζογλου|Λεωνίδα Παπάζογλου. ]] Ο Βασίλειος Μελεγκάνος δολοφονήθηκε από τσέτα βουλγαροφρόνων στις 14 Μαρτίου 1905. Σύμφωνα με τις πηγές η σορός του έφερε τριάντα λογχισμούς, ενώ: «Ο νεκρός μεταφέρθηκε από τους συγγενείς του για διαμαρτυρία και ερρίφθη ημίγυμνος εις το Διοικητήριον, το οποίον περιεκυκλώθη υπό πάσης σχεδόν της πόλεως, ζητούσης την απέλασιν εκ Καστορίας του προ 25ετίας άνευ λόγου διαμένοντος Βουλγάρου ιερέως άνευ κοινότητος βουλγαρικής».
Ο τότε Μητροπολίτης Γερμανός Καραβαγγέλης μεταξύ άλλων προς τους συγκεντρωθέντες ανέφερε :«Πες τε στον Βασίλ Τσακαλάρωφ, Λαζάρ Ποπτράϊκωφ και τους λοιπούς ότι αυτά που ξέρανε να τα ξεχάσουν, τα ψέματα τελείωσαν».
Παραπομπές
Κατηγορία:Μακεδονικός Αγώνας Κατηγορία:Μακεδονομάχοι
2251 Τιχόφ
Ο Τιχόφ (Tikhov) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού αστρονόμου Γκαβριήλ Τιχόφ, όπως και οι κρατήρες Τιχόφ στη Σελήνη και στον πλανήτη Άρη.
Φυσικά χαρακτηριστικά
Η μέση διάμετρος του Τιχόφ εκτιμάται σε 26,42 χιλιόμετρα. Ο φασματικός τύπος του είναι Cb (κατά SMASSII) ενώ το γεωμετρικό άλβεδό του είναι 0,0697. Ο Τιχόφ περιστρέφεται γύρω από τον εαυτό του μία φορά κάθε 5 ώρες και 40 λεπτά.
Εξωτερικοί σύνδεσμοι
Τιχοφ
Γκρότσκα
thumb|right|250px|Θέση του Δήμου στη [[Σερβία]] Η Γκρότσκα (σερβικά: Гроцка) είναι ένας από τους 17 δήμους της πόλης του Βελιγραδίου. Βρίσκεται στα ανατολικά του Βελιγραδίου στη δεξιά όχθη του Δούναβη σε υψόμετρο 71 μέτρα και είναι ένα από τα χαμηλότερα σημεία του Βελιγραδίου. Ο δήμος της Γκρότσκα καλύπτει μια έκταση 289 τετραγωνικά χιλιόμετρα, περιλαμβάνει 15 οικισμούς οι οποίοι χαρακτηρίζονται ως αγροτικοί, εκτός από τη δημοτική έδρα του Γκρότσκα η οποία είναι αστική.
Ιστορία
Στην περιοχή υπάρχουν ερείπια από ρωμαϊκές βίγλες. Η πόλη πρώτη φορά αναφέρεται το 878 υπό σλαβικό όνομα Gradec.
Έγινε δήμος το 1956 και το 1957 διερευνήθηκε, έχει πληθυσμό 83.398 κατοίκους σύμφωνα με την απογραφή του 2011. Η περιοχή που βρίσκεται ο δήμος είναι από τις πιο γνωστές περιοχές καλλιέργειας φρούτων στη Σερβία. Υπάρχουν πολλές βιομηχανίες μεταποίησης φρούτων, επίσης πολλά εργοστάσια και μια βιομηχανία κλωστοϋφαντουργίας.
Blade: Trinity
Το Blade: Trinity είναι μία υπερηρωική ταινία του 2004 σε σενάριο και σκηνοθεσία από τον Ντέιβιντ Γκόγιερ, βασισμένη στον χαρακτήρα των Marvel Comics, Blade. Ως συνέχεια των Blade: Σκοτεινή Δύναμη (1998) και Blade II (2002) πρωταγωνιστούν οι Γουέσλεϊ Σνάιπς, Ράιαν Ρέινολντς, Τζέσικα Μπίελ, Κρις Κριστόφερσον, Ντόμινικ Πάρσελ, Πάρκερ Πόσεϊ, και Triple H στο ντεμπούτο του ως ηθοποιός.
Εξωτερικοί σύνδεσμοι
Κατηγορία:Ταινίες του 2004 Κατηγορία:Ταινίες βασισμένες σε κόμικς της Marvel Κατηγορία:Ταινίες παραγωγής New Line Cinema Κατηγορία:Ταινίες σίκουελ Κατηγορία:Αμερικανικές ταινίες με υπερήρωες Κατηγορία:Ταινίες Blade
Κρανούλα Ιωαννίνων
Η Κρανούλα είναι χωριό στον νομό Ιωαννίνων. Διοικητικά υπάγεται στη τοπική κοινότητα Κρανούλας της δημοτικής ενότητας Περάματος του Δήμου Ιωαννιτών.
Παραπομπές
Κατηγορία:Χωριά του νομού Ιωαννίνων Κατηγορία:Δήμος Ιωαννιτών
Νεφέλωμα Σάκος Ανθράκων
thumb|250px|Το νεφέλωμα «Σάκος Ανθράκων» διακρίνεται περίπου στο κέντρο της φωτογραφίας Ο Σάκος Ανθράκων είναι το πιο εμφανές σκοτεινό νεφέλωμα στον νυκτερινό ουρανό. Βρίσκεται στον αστερισμό Σταυρός του Νότου. Είναι εύκολα ορατό με γυμνό μάτι σε μια σκοτεινή περιοχή μέσα στον Γαλαξία. Ο λόγος που εμφανίζεται σαν σκοτεινή περιοχή είναι ότι η σκόνη του νεφελώματος δεν επιτρέπει να γίνουν εμφανή τα άστρα από πίσω του. Απέχει περίπου 550-600 έτη φωτός από τη Γη. Οι διαστάσεις του στον νυχτερινό ουρανό είναι 7 επί 5 μοίρες, και τμήμα του βρίσκεται στον αστερισμό Κένταυρος και Μυία.
Ο πρώτος Ευρωπαίος που το περιέγραψε ήταν ο Ισπανός θαλασσοπόρος Βισέντε Γιάνιες Πινσόν το 1499. Τον 16ο αιώνα ήταν γνωστό ως το «Μαύρο Νέφος του Μαγγέλανου», σε αντιδιαστολή με τα νέφη του Μαγγελάνου.
Παραπομπές
κατηγορία:Σταυρός του Νότου 099 Κατηγορία:Σκοτεινά νεφελώματα
Ερρίκος Α΄ του Νάσσαου
Ο Ερρίκος Α΄, γερμ.: Heinrich I von Nassau (απεβ. στη Ρώμη, Αύγουστος 1167) από τον Οίκο του Νάσσαου ήταν το πρώτο άτομο, που ονόμασε τον εαυτό του κόμη του Nάσσαου.
Βιογραφία
μικρογραφία|171x171εσ|Ο θυρεός του κόμη του Nάσσαου. μικρογραφία|Το κάστρο Νάσσαου. Ο Ερρίκος ήταν πιθανώς γιος του Ρούπρεχτ Β΄ κόμη του Λόουρενμπουργκ και μίας -αγνώστου σε εμάς ονόματος- γυναίκας.
Ο Ερρίκος Α΄ αναφέρεται ως κόμης του Νάσσαου μεταξύ 1160 και 1167. Κυβέρνησε μαζί με τον εξάδελφό του Ρούπρεχτ Γ΄.
ABC Signature
Τον Ιούνιο του 2009, η ABC Entertainment ανακοίνωσε μια νέα οργάνωση, με άμεση ισχύ. Τον Ιανουάριο του 2010, η Disney-ABC Television Group ανακοίνωσε την κοπή του εργατικού της δυναμικού κατά 5%.
Ερρίκος Α΄ του Νάσσαου
Βιογραφία
Το 1161 ο Ερρίκος Α΄ βρισκόταν στο στρατόπεδο του Φρειδερίκου Α΄ της Γερμανίας. Το 1167 ήταν διοικητής του στρατού του Εκλεκτοράτου της Κολωνίας στην Ιταλία. Ο Ερρίκος Α΄ απεβίωσε από την επιδημία στη Ρώμη τον Αύγουστο του 1167.
ABC Signature
Εξωτερικοί σύνδεσμοι
Κατηγορία:The Walt Disney Company
Ερρίκος Α΄ του Νάσσαου
Εξωτερικοί σύνδεσμοι
Κατηγορία:Οίκος του Νάσσαου
2887 Κρινόφ
Ο Κρινόφ (Krinov) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού μετεωριτολόγου Ευγενίου Κρινόφ (Евгений Леонидович Кринов, 1906–1984).
Φυσικά χαρακτηριστικά
Τα κυρίως φυσικά χαρακτηριστικά του Κρινόφ είναι άγνωστα. Ο Κρινόφ περιστρέφεται γύρω από τον εαυτό του μία φορά κάθε 16 ώρες και 43 λεπτά.
Εξωτερικοί σύνδεσμοι-πηγές
Κρινοφ
Αμοιβαδισμός
Αμοιβαδισμός ή αμοιβαδοειδισμός, ή και αμοιβαδοειδής κίνηση στη βιολογία ονομάζεται η ικανότητα ορισμένων κυττάρων να εκτελούν κινήσεις παρόμοιες με αυτές της αμοιβάδας. Δεν πρέπει να συγχέεται με τη (γνωστότερη) ασθένεια αμοιβάδωση.
Στον αμοιβαδισμό η μετακίνηση του οργανισμού γίνεται με τη βοήθεια ψευδοποδίων, τα οποία αποτελούν παροδικές προεκτάσεις του κυτταροπλάσματος. Τα ψευδοπόδια αυτά αγκιστρώνονται πάνω σε ένα υπόστρωμα, όπου μετακινούνται διαδοχικά σέρνοντας μαζί τους και ολόκληρο το σώμα του κυττάρου. Ο αμοιβαδισμός εξαρτάται από τη θερμοκρασία: όσο μεγαλύτερη είναι αυτή, τόσο μεγαλύτερη είναι η ταχύτητα της μετακινήσεως. Ο αμοιβαδισμός αποτελεί μία από τις στοιχειώδεις μορφές κινήσεως των ζωντανών οργανισμών. Σε ορισμένες περιπτώσεις, στις οποίες τα κύτταρα μπορούν να εγκολπώνουν μέσα τους ξένα σώματα, ο αμοιβαδισμός αποτελεί προϋπόθεση της κυτταροφαγίας.
Εκτός από τους ανεξάρτητους μονοκύτταρους οργανισμούς, η ιδιότητα του αμοιβαδισμού παρατηρείται στα λευκά αιμοσφαίρια, τα φαγοκύτταρα των σπονδυλωτών, τα αμοιβαδοκύτταρα των σπόγγων, τα πλασμώδια των μυξομυκήτων, αλλά και γενικότερα στα αμέμβρανα ή με πολύ λεπτή μεμβράνη κύτταρα. Αμοιβαδοειδείς ονομάζονται και οι διασταλτικές και συσταλτικές κινήσεις του κυτταροπλάσματος. Το σύνολο των αμοιβαδοειδών κινήσεων ερμηνεύεται ως εκδήλωση της ενδοκυτταρικής ροής του κυτταροπλάσματος, σε συνδυασμό με φαινόμενα της επιφανειακής τάσεως. Υπό την επίδραση διάφορων παραγόντων μεταβάλλεται η κατάσταση του κολλοειδούς κυτταροπλάσματος, από τη ρευστή μορφή του λύματος στη στερεά μορφή του πηκτώματος, και αντιστρόφως. Οι μεταβολές αυτές του κυτταροπλάσματος παίρνουν υπό ορισμένες προϋποθέσεις τη μορφή αμοιβαδοειδών κινήσεων.
Πηγές
Αμοιβαδισμος
Μαρία Β΄ Ζαχαρία
Η Μαρία (Maria Zaccaria, απεβ. μετά το 1404) από την Οικογένεια Ζαχαρία ήταν, ως Μαρία Β΄, πριγκίπισσα της Αχαΐας (1402 - 1404). Κατείχε τιμητικά και τον τίτλο της βασίλισσας της Θεσσαλονίκης.
Βιογραφία
Καταγόταν από τη Γενοβέζικη Οικογένεια Ζαχαρία. Ήταν κόρη του Κεντυρίωνα Α΄ βαρόνου της Βελιγοστής και του Δαμαλά (Τροιζήνας) και βαρώνου της Χαλανδρίτσας. Αδελφός της ήταν ο Ανδρόνικος Ασάν Ζαχαρία.
Παντρεύτηκε το 1402 τον Πέτρο Μπόρντο του Σαν Σουπεράνο, Ιταλό τυχοδιώκτη, που ήταν πρίγκιπας της Αχαΐας. Μόλις πέθανε ο σύζυγος της το 1402, ανέλαβε η ίδια το πριγκιπάτο, έως το 1404 που την καθαίρεσε ο ανιψιός της Κεντυρίων Β΄ Ζαχαρίας, βαρόνος της Χαλανδρίτσας και βαρόνος της Αρκαδίας.
Πηγές
Κατηγορία:Πριγκίπισσες της Αχαΐας Κατηγορία:Βασίλειο της Θεσσαλονίκης Μαρια
Ελεφαντοστέινο Αρχάγγελου
Το ελεφαντόδοντο με τον Αρχάγγελο είναι το μεγαλύτερο σωζόμενο βυζαντινό ελεφαντοστέινο αντικείμενο και τώρα βρίσκεται στο Βρετανικό Μουσείο του Λονδίνου. Χρονολογείται στις αρχές του 6ου αι. και απεικονίζει έναν Αρχάγγελο, που κρατά μία ράβδο (όσο το ύψος του) και μία Αυτοκρατορική σφαίρα.
Περιγραφή
Ο αρχάγγελος συνήθως ταυτίζεται με τον Μιχαήλ και το φύλλο θεωρείται ότι αποτελούσε το δεξί μέρος ενός διπτύχου, όπου το χαμένο αριστερό μισό απεικόνιζε τον Αυτοκράτορα Ιουστινιανό Α΄ (β. 527–565), στον οποίο ο Αρχάγγελος θα προσέφερε τα διακριτικά της Αυτοκρατορικής ισχύος στον Ιουστινιανό Α΄. Το πλαίσιο είναι το μεγαλύτερο μονό κομμάτι σκαλιστού βυζαντινού από ελεφαντόδοντο αντικειμένου που έχει διασωθεί, με διαστάσεις 42,9 × 14,3 εκ. Είναι, μαζί με το ελεφαντοστέινο Μπαρμπερίνι, ένα από τα δύο σημαντικά βυζαντινά ελεφαντοστέινα του 6ου αι., που αποδίδονται στα Αυτοκρατορικά εργαστήρια της Κωνσταντινούπολης υπό τον Ιουστινιανό Α΄, αν και η απόδοση έγινε κυρίως λόγω του μεγέθους και της δεξιοτεχνίας.
Η μορφή απεικονίζεται σε πολύ κλασικό στιλ, με ελληνική ή ρωμαϊκή ένδυση και με νεανικό πρόσωπο· οι αναλογίες ανταποκρίνονται στα ιδανικά της κλασικής γλυπτικής. Ο Αρχάγγελος στέκεται μεταξύ δύο κιόνων, που συγκρατούν τόξο με διακοσμήσεις. Ο αρχιτεκτονικός χώρος, ωστόσο, είναι τυπικά βυζαντινός: η λογική διάσταση του χώρου παραβιάζεται, καθώς τα πόδια του Αρχαγγέλου βρίσκονται στην κορυφή μίας σκάλας, η οποία είναι πίσω από τις βάσεις των κιόνων, αλλά τα χέρια και τα φτερά του βρίσκονται μπροστά από τους κίονες. Τα πόδια επίσης δεν στέκονται σταθερά στα σκαλιά.
Στην κορυφή υπάρχει η εξής ελληνική επιγραφή: "+ ΔΕΧΟΥ ΠΑΡΟΝΤΑ ΚΑΙ ΜΑΘΩΝ ΤΗΝ ΑΙΤΙΑΝ", που μπορεί να είναι συνέχεια μίας επιγραφής στο αριστερό φύλλο. Το φιλοσοφικό νόημά της είναι "να αποδέχεσαι τις καταστάσεις της ζωής όπως είναι κάθε φορά, αλλά ταυτόχρονα να ζητάς τα αίτια αυτών, να ερευνάς".
εξωτερικοί σύνδεσμοι
Κατηγορία:Βυζαντινά ελεφαντοστέινα Κατηγορία:Έργα του 6ου αιώνα
Ευγκένι Αλντόνιν
Βιογραφία
Γεννήθηκε στις 22 Ιανουαρίου του 1980, στην Αλούπκα της Κριμαίας. Φοίτησε στο παιδικό αθλητικό σχολείο της Αλούπκα και στο αθλητικό σχολείο "Rotor" του Βόλγογκραντ. Σε ηλικία 16 ετών μετακόμισε από την Γιάλτα στο Βόλγογκραντ. Άλλαξε την υπηκοότητα του από ουκρανική σε ρωσική. Ο Ευγκένι ξεκίνησε την επαγγελματική καριέρα του στο ποδόσφαιρο στον αγροτικό σύλλογο "Rotor", στην ομάδα "Rotor-2" (1997-2000). Το 2000, έπαιξε στην ομάδα "Rotor" και σε 98 αγώνες σκόραρε 7 γκολ. Το 2002 άρχισε να παίζει για την Εθνική Ρωσία Ποδοσφαίρου στην θέση του αμυντικού χαφ. Το 2004, μετακόμισε στην ΤΣΣΚΑ Μόσχας, όπου έκανε το ντεμπούτο του στις 12 Μαρτίου 2004, σε αγώνα απέναντι στην "ΦΚ Μόσχας". Τον ίδιο χρόνο, έπαιξε για την Εθνική Ρωσίας στο Ευρωπαϊκό Πρωτάθλημα Ποδοσφαίρου 2004. Την 1η Ιουνίου του 2006, παντρεύτηκε την τραγουδίστρια Γιούλια Νατσάλοβα. Την 1η Δεκεμβρίου του 2006, η γυναίκα του έφερε στον κόσμο την κόρη τους, Βέρα.
Τίτλοι
Κατηγορία:Ρώσοι ποδοσφαιριστές Κατηγορία:Ποδοσφαιριστές Εθνικής Ρωσίας Κατηγορία:Αμυντικοί ποδοσφαιριστές Κατηγορία:Ποδοσφαιριστές ΤΣΣΚΑ Μόσχας Κατηγορία:Ποδοσφαιριστές ΦΚ Μορντόβια Σαράνσκ Κατηγορία:Ποδοσφαιριστές ΦΚ Ρότορ Βόλγκογκραντ Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές ΦΚ Βόλγκα Νίζνι Νόβγκοροντ Κατηγορία:Ποδοσφαιριστές Πρέμιερ Λιγκ Ρωσίας
Γεράσιμος Σπαταλάς
Ο Γεράσιμος Σπαταλάς (Σιναράδες Κέρκυρας 19 Απριλίου 1877 - Αθήνα 29 Αυγούστου 1971) ήταν σημαντικός Έλληνας συγγραφέας και διανοούμενος.
Βιογραφία
Γεννήθηκε στις Σιναράδες της Κέρκυρας το 1877. Το 1910 μετοικεί στην Αθήνα και εγγράφεται στη Φιλοσοφική Σχολή του Πανεπιστημίου, όπου σπουδάζει φιλολογία. Ήδη από το 1911 εμφανίζεται στα ελληνικά γράμματα με την ποιητική συλλογή του Ωδές. Από το 1915 αρχίζει τη συνεργασία του με περιοδικά της Αθήνας, όπου και δημοσίευε μεταφράσεις του, δοκίμια, διηγήματα, μελέτες, ποιήματα και κριτικές. Το 1919 ίδρυσε το μηνιαίο περιοδικό Μαύρος Γάτος που κυκλοφόρησε 12 τεύχη και ήταν πολύ σημαντικό για την εξέλιξη της Νεοελληνικής Γραμματείας. Τα γραφεία του περιοδικού στεγάζονταν στον άνω όροφο του οικήματος όπου και το ομώνυμο λογοτεχνικό καφενείο στη γωνία των οδών Ασκληπιού και Ακαδημίας, ιδιοκτησίας των αδελφών Σπαταλά. Το καφενείο υπήρξε σημαντικό "στέκι" λογοτεχνών, καθώς εκεί σύχναζαν οι Πορφύρας, Παράσχος, Δ. Ταγκόπουλος, Τέλλος Άγρας, Ρώμος Φιλλύρας και κατά αραιά χρονικά διαστήματα οι Παλαμάς, Λαπαθιώτης, Καρυωτάκης, Κ. Θεοτόκης. Για κάποιο χρονικό διάστημα το καφενείο στέγασε μια πολιτική συντροφιά, το "Σοσιαλιστικό τμήμα Αθηνών". Ύστερα από διανομή προκηρύξεων και συλλήψεων που επακολούθησαν, στην εφημερίδα "Σκριπ" με ημερομηνία 07-050-1917 δημοσιεύτηκε η εξής είδηση:
Ως Επτανήσιος, ο Σπαταλάς ασκεί κριτική επηρεασμένος από την παράδοση της Επτανησιακής Σχολής, ενώ στο έργο του υπήρξε πιστός στο σολωμικό παράδειγμα και στην επτανησιακή παράδοση και συνέβαλε σημαντικά στη μελέτη του έργου του Διονυσίου Σολωμού, παίρνοντας μέρος στη σχετική διαμάχη μεταξύ Κώστα Βάρναλη και τον Γιάννη Αποστολάκη, δημοσιεύοντας σχετικά μελετήματα, όπως το "Ο Σολωμός χωρίς μεταφυσική και οι φυσικές υπερβολές της πολεμικής κριτικής". Σημαντική υπήρξε, επίσης, η έρευνά του σχετικά με τη Νεοελληνική Μετρική, με εικοσιτέσσερα μελετήματα που εκδόθηκαν πρόσφατα κάτω από τον τίτλο "Η στιχουργική τέχνη". Ο Σπαταλάς υπήρξε πολυγραφότατος, καθώς το σύνολο των μελετημάτων του ξεπερνά τα 300. Μετέφρασε, επίσης, Δάντη, Αριόστο, Βοκκάκιο, Γκαμπριέλε Ντ’ Αννούντσιο, Γκολντόνι καθώς και Όμηρο, Σοφοκλή και Ευριπίδη, Διονύσιο Αλικαρνασσέα , ενώ έγραψε και την μονόπρακτη θεατρική σάτιρα "Η κληρονομιά της τσάτσας" (1930) , το οποίο τιμήθηκε με Βραβείο της Ακαδημίας Αθηνών.
Στις 16.12.1950 γιορτάστηκαν στην αίθουσα της «Αρχαιολογικής Εταιρείας Αθηνών» τα φιλολογικά σαραντάχρονα του ποιητή. Παρά το πλουσιότατο έργο του, ο Σπαταλάς πέθανε παραγνωρισμένος και, όπως αναφέρει ο Πέτρος Χάρης, "σε απερίγραπτη ένδεια", καθώς το καθεστώς της Χούντας των Συνταγματαρχών απαλλοτρίωσε το κτήμα του, στο οποίο καλλιεργούσε φιστικόδενδρα μαζί με τη σύζυγό του Ελπίδα (Έλδα) Λαμπίση, απαλλοτριώθηκε για να αποδοθεί στην παρακείμενη Σχολή Πυροβολικού. Παρά τις προσπάθειες που κατέβαλε για να γλιτώσει το κτήμα του (για το οποίο, μάλιστα, δεν αποζημιώθηκε) ο Σπαταλάς δεν το κατόρθωσε και πέθανε "με αυτό το μαράζι" την Κυριακή 29 Αυγούστου του 1971, λίγους μήνες πριν τη σύζυγό του και χωρίς να το πάρει κανείς είδηση. Χαρακτηριστικός ο τίτλος άρθρου του Κ. Δαφνή στην εφημερίδα "Τα Νέα": «Κανείς δεν πήρε είδηση το θάνατο του Σπαταλά».
Το αρχείο του λογοτέχνη υπάρχει στο Ελληνικό Λογοτεχνικό και Ιστορικό Αρχείο (Ε.Λ.Ι.Α.) το οποίο και ιδρύθηκε το 1980 και από το 2009 αποτελεί τμήμα του                  Μορφωτικού Ιδρύματος της Εθνικής Τραπέζης[Μ.Ι.Ε.Τ.]ς.
Πηγές, Σημειώσεις
Κατηγορία:Νεοέλληνες λογοτέχνες
Σερζενώ
Το Σερζενώ (γαλλικά: Sergenaux) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Blade: The Series
Το Blade: The Series (μετάφραση: Blade: Η Σειρά) είναι μια Αμερικανική υπερηρωική τηλεοπτική σειρά που προβλήθηκε από τις 28 Ιουνίου μέχρι τις 13 Σεπτεμβρίου του 2006 στο Spike. Βασισμένη στον χαρακτήρα των Marvel Comics Blade, διαδραματίζεται μετά τα γεγονότα του Blade: Trinity (2004). Πρωταγωνιστούν οι Sticky Fignaz (αναφέρθηκε στους τίτλους τέλους ως Κερκ "Sticky" Τζόουνς), Τζιλ Βάγκνερ, Νιλ Τζάκσον, Τζέσικα Γκόουερ, και Νέλσον Λι.
Εξωτερικοί σύνδεσμοι
Κατηγορία:Τηλεοπτικές σειρές βασισμένες σε κόμικς της Marvel Κατηγορία:Τηλεοπτικές σειρές της δεκαετίας του 2000
Μαρία Κλημεντίνη της Αυστρίας
Βιογραφία
Η Μαρία Κλημεντίνη Ιωσηφίνα Ιωάννα Φιδελία γεννήθηκε στις 24 Απριλίου του 1777 στη Βίλλα ντελ Πότζιο στην Τοσκάνη. Ήταν το δέκατο παιδί και η τρίτη κόρη του Λεοπόλδου Β΄ της Αγίας Ρωμαϊκής Αυτοκρατορίας, που ήταν τότε Μεγάλος Δούκας της Τοσκάνης. Ο πατέρας της ήταν υιός της Μαρίας Θηρεσίας της Αγίας Ρωμαϊκής Αυτοκρατορίας και του Φραγκίσκου Γ΄ της Λωρραίνης. Η μητέρα της Μαρία Λουίζα ήταν κόρη του Κάρολου Γ΄ της Ισπανίας και της Μαρίας Αμαλίας της Σαξονίας. Το όνομα Κλημεντίνη της το έδωσαν για να τιμήσουν τον θείο της μητέρας της, Κλήμεντα, Αρχιεπίσκοπο του Τριρ, αδελφό της γιαγιάς της Μαρίας Αμαλίας.
μικρογραφία|292x292εσ Το 1790 αρραβωνιάστηκε τον εξάδελφό της Φραγκίσκο των Βουρβόνων-Δύο Σικελιών, Δούκα της Καλαβρίας. Όμως το 1792 απεβίωσαν και οι δύο γονείς της, κάτι που καθυστέρησε τον γάμο της.
Τελικά στις 26 Ιουνίου 1797 παντρεύτηκε στη Φότζια τον Δούκα της Καλαβρίας, μεγαλύτερο γιο του Φερδινάνδου Δ΄ της Νάπολης και της Μαρίας Καρολίνας της Αυστρίας, διάδοχο του θρόνου της Νάπολης και της Σικελίας. Είχε κοινά χαρακτηριστικά με τον σύζυγο της, λόγω του ότι ήταν διπλά δεύτερα ξαδέλφια.
Πέθανε από επιπλοκές στη γέννα του γιου της, ενώ μερικοί λένε, ότι ο θάνατος της οφείλεται σε φυματίωση. Ο σύζυγός της στη συνέχεια νυμφεύτηκε μια άλλη εξαδέλφη του, τη Μαρία Ισαβέλλα των Βουρβόνων-Ισπανίας.
Οικογένεια
Παντρεύτηκε τον Φραγκίσκο, Δούκα της Καλαβρίας (μετέπειτα Φραγκίσκος Α΄ των Δύο Σικελιών) και απέκτησε δύο παιδιά:
Εξωτερικοί σύνδεσμοι
Κατηγορία:Πριγκίπισσες της Αυστρίας Κατηγορία:Οίκος των Αψβούργων-Λωρραίνης Κατηγορία:Πριγκίπισσες της Σικελίας Κατηγορία:Πριγκίπισσες της Νάπολης
2252 CERGA
Ο CERGA είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1978 από τον ιαπωνικής καταγωγής Αμερικανό αστρονόμο Κοϊτσίρο Τομίτα, που παρατηρούσε από το Κοσόλ της Γαλλίας (Αστεροσκοπείο Καλέρν), και πήρε το όνομά του από τα αρχικά του Κέντρου Ερευνών Γεωδυναμικής και Αστρομετρίας (Centre de recherches en géodynamique et astrométrie), κοινό τμήμα του Αστεροσκοπείου της Κυανής Ακτής και του CNRS.
Φυσικά χαρακτηριστικά
Τα φυσικά χαρακτηριστικά του CERGA είναι άγνωστα.
Εξωτερικοί σύνδεσμοι
CERGA
Πολυθέα Ροποτού Τρικάλων
Η Πολυθέα Ροποτού είναι οικισμός της Περιφερειακής Ενότητας Τρικάλων, στην Περιφέρεια Θεσσαλίας. Διοικητικά ανήκει στην Κοινότητα Ροποτού, της Δημοτικής Ενότητας Πύλης και υπάγεται στο Δήμο Πύλης.
Χάρτης περιοχής
<mapframe latitude="39.432481" longitude="21.589508" zoom="13" width="1000" height="300" align="center" /> Κατηγορία:Χωριά του νομού Τρικάλων Κατηγορία:Δήμος Πύλης
Βραβείο Ανδρείας
Το Βραβείο Ανδρείας (ρωσ. Орден Мужества) είναι ένα βραβείο της Ρωσικής Ομοσπονδίας. Δημιουργήθηκε στις 2 Μαρτίου 1994, με το διάταγμα '''Νο. 442''' και αντικατέστησε το Βραβείο Ατομικού Θάρρους της Ρωσικής Ομοσπονδίας.
Απονομές
Το Βραβείο Ανδρείας μπορεί να απονεμηθεί σε έναν άνθρωπο επανειλημμένα όπως για παράδειγμα:
Αυτοί οι 2 έχουν βραβευτεί με το βραβείο αυτό 4 φορές.
Ανδρεία
Κατάλογος κωδικών κλήσεων χωρών
Ο κατάλογος των κωδικών κλήσεων των χωρών είναι ένας κατάλογος που αποτελείται από τους κωδικούς απαιτούνται για την πρόσβαση στις διεθνείς τηλεφωνικές υπηρεσίες. Οι αριθμοί τίθενται από τη Διεθνή Ένωση Τηλεπικοινωνιών στα πρότυπα E.164. Τα προθέματα επιτρέπουν τη διεθνή άμεση κλήση (IDD) και αναφέρονται επίσης ως κωδικοί διεθνούς κλήσης συνδρομητών (ISD).
Οι κωδικοί χωρών αποτελούν μέρος του διεθνούς τηλεφωνικού αριθμητικού σχεδίου και είναι απαραίτητες μόνο όταν καλείται ένας αριθμός τηλεφώνου για κλήση σε άλλη χώρα. Οι κωδικοί χωρών καλούνται πριν από τον εθνικό τηλεφωνικό αριθμό. Κατά σύμβαση, οι διεθνείς αριθμοί τηλεφώνου αντιπροσωπεύονται από την προσθήκη του κωδικού χώρας με ένα σύμβολο συν (+), το οποίο επίσης υποδεικνύει στον συνδρομητή ότι πρέπει πρώτα να καλείται το τοπικό διεθνές πρόθεμα κλήσης. Για παράδειγμα, το διεθνές πρόθεμα κλήσης σε όλες τις χώρες που ανήκουν στο Βορειοαμερικανικό Πρόγραμμα Αριθμοδότησης είναι 011, ενώ είναι το 00 στις περισσότερες ευρωπαϊκές, ασιατικές και αφρικανικές χώρες. Σε δίκτυα GSM (κυψελοειδή), το πρόθεμα μπορεί να εισαχθεί αυτόματα όταν ο χρήστης προθέτει έναν αριθμό κλήσης με το σύμβολο συν. thumb|500px
Ζώνη 1 – Περιοχή Σχεδίου Αριθμοδότησης Βορείου Αμερικής (NANPA)
thumb|Χώρες που περιλαμβάνονται στο NANPA Περιοχές μέσα στην Περιοχή Σχεδίου Αριθμοδότησης Βορείου Αμερικής (NANPA) έχουν οριστεί με κωδικούς περιοχής σαν να βρίσκονταν εντός των Ηνωμένων Πολιτειών και του Καναδά. Οι παρακάτω κωδικοί με μορφή +1-XXX αντιπροσωπεύουν κωδικό περιοχής εντός του NANPA (+1) - Όχι ξεχωριστό κωδικό χώρας. Για παράδειγμα ο κωδικός χώρας του Γκουάμ είναι +1 ακολουθούμενος από τον κωδικό περιοχής 671 - όχι +671.